Борис Младенов-Young
Тоз път предаването бе на тема…

chitanka.info

Тоз път предаването бе на тема

с какво да си опазим паметта

и как да разрешим сами проблема,

ако усетим, че отслабва тя.

Най-новото изследване гласяло,

освен да си тренираме ума,

е също нужен здрав дух в здраво тяло —

известен факт, но потвърден сега.

А в кухнята със готвене заета,

жена ми явно смисъла не схвана

и ме попита: „Е, какво разбра?“

„Какво ли? Да захвърлиме таблета,

да се простим със стола и с дивана,

и повече да бъдем на крака!“

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.